Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 411/13/4402	Levice, 18.9.2013
EEČ : 2-31-106-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Levice
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
     hoci mu z ustanovenia § 62 a nasl. Zákona o rodine č. 36/2005 Z. z. vyplýva povinnosť vyživovať svoje maloleté deti, a to XXXXX, narodenú XXXXX; XXXXX, narodenú XXXXX a XXXXX, narodenú XXXXX, všetky bytom XXXXX XXXXX, okres Levice, ktoré boli rozsudkom Okresného súdu v Leviciach, č.k.: XXXXX zo dňa XXXXX, právoplatného XXXXX zverené do výchovy a opatery matky XXXXX, narodenej XXXXX, trvale bytom XXXXX, pričom týmto rozsudkom bol súčasne ako otec maloletých detí zaviazaný prispievať výživné na každé jeho dieťa sumou po 30% zo sumy životného minima vždy do 25. dňa toho ktorého mesiaca vopred k rukám matky, napriek tomu si túto povinnosť od 01.02.2013 do 12.06.2013 riadne neplnil, výživné zaplatil iba v mesiaci február 2013 sumou 50,- eur a v mesiaci marec 2013 sumou 50,- eur, čím mu na bežnom výživnom v uvedenom období vznikol dlh vo výške 219,80 eur,

lebo zanikla trestnosť činu

Odôvodnenie:
     Vyšetrovateľ Okresného riaditeľstva Policajného zboru, Odboru kriminálnej polície Levice (ďalej len „vyšetrovateľ PZ“) uznesením sp. zn. XXXXX zo dňa XXXXX v zmysle § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku XXXXX vzniesol obvinenie pre prečin zanedbania povinnej výživy podľa §  207 odsek 1, odsek 3  písmeno b/ Trestného zákona s poukazom na § 138 písmeno j/ Trestného zákona na skutkovom základe uvedenom v citovanom uznesení. 

     Dňa XXXXX predložil vyšetrovateľ PZ tunajšej okresnej prokuratúre návrh na zastavenie trestného stíhania v zmysle § 215 odsek 1 písmeno h/  Trestného poriadku s poukazom na § 86 písmeno a/ Trestného zákona.

     Preskúmaním na vec sa vzťahujúceho vyšetrovacieho spisu som zistil, že návrh vyšetrovateľa PZ na zastavenie trestného stíhania je opodstatnený.

     Podľa § 215 odsek 1 písmeno h/ Trestného poriadku prokurátor zastaví trestné stíhanie, ak zanikla trestnosť činu. 

     V zmysle § 86 písmeno a/ Trestného zákona trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

     Z vyšetrovacieho spisu jednoznačne vyplýva, že obvinený XXXXX uhradil v plnej výške svoj dlh na splatnom výživnom a to zaostalé výživné ako aj bežné výživné, keď poštovou poukážkou zo dňa XXXXX poukázal matke detí sumu 140,- eur a dňa XXXXX poškodenej XXXXX osobne odovzdal finančnú hotovosť vo výške 330,-, pričom XXXXX vo svojej výpovedi, ktorú pred vyšetrovateľom PZ uskutočnila dňa XXXXX v procesnom postavení svedka- poškodeného, potvrdila prevzatie peňazí od obvineného s uvedením, že výživné je v súčasnosti riadne zaplatené až do konca mesiaca august 2013 a k veci taktiež uviedla, že neplnenie vyživovacej povinnosti zo strany obvineného nemalo žiadne negatívne následky na zdravý vývoj detí, pričom súhlasí s tým, aby trestné stíhanie vedené voči obvinenému XXXXX bolo zastavené.   

     Z vykonaného dokazovania jednoznačne vyplýva, že skutok, pre ktorý sa vedie trestné stíhanie sa stal, tento vykazuje všetky znaky trestného činu a tento skutok spáchal obvinený, čo vyplýva z výsluchu XXXXX, doznania obvineného XXXXX a zabezpečených listinných dôkazov, avšak v dôsledku úhrady výživného za rozhodné obdobie až do vydania tohto rozhodnutia obvineným zanikla trestnosť činu podľa § 86 písmeno a/ Trestného poriadku a z toho dôvodu bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Jarábek
prokurátor